
Inhoudsopsomming

Les 1 

Ses loopbaankategorieë
’n Sielkundige, John Holland, het ’n stelsel ontwikkel wat mense volgens hul belangstellings en persoonlikheid in kategorieë groepeer, om hulle te help om geskikte loopbane te kies. Volgens Holland beïnvloed die tipe persoon wat jy is, watter loopbane jy sal geniet en waarin jy waarskynlik suksesvol sal wees.Belangstellings: Die aktiwiteite, onderwerpe of take wat jy geniet en gemotiveerd voel om te doen.

Persoonlikheid: Die eienskappe en denkwyses wat jou as persoon uniek maak.
 


Sy teorie identifiseer ses hoof loopbaankategorieë: 
·  Ondersoekend
·  Ondernemend
·  Realisties
·  Kunstig
·  Konvensioneel en 
·  Sosiaal 

Elke kategorie verteenwoordig spesifieke belangstellings, vermoëns en persoonlikheidseienskappe. Jy kan 'n loopbane kies wat waarskynlik die beste by jou pas, indien jy weet in watter kategorie jou sterkste eienskappe val.

	Kategorie
	Kenmerke
	Tipiese aktiwiteite
	Voorbeeldloopbane
	By wie dit pas

	Realisties 
(Doeners)
	Prakties en fisies aktief; geniet dit om met gereedskap, masjiene en in buitelugomgewings te werk.
	Bou, herstelwerk, boerdery, werk met diere en voltooi praktiese take.
	Elektrisiën, loodgieter, brandweerman, 
haarkapper, veearts,skoonheids-terapeut.
	Leerders wat aktiewe, praktiese werk verkies en daarvan hou om te skep, herstelwerk te doen of in die buitelug te werk.

	Ondersoekend (Denkers)
	Nuuskierig, logies en analities; geniet dit om idees te verken en te verstaan hoe dinge werk.
	Doen navorsing, eksperimenteer, lees, vra vrae en ontleed inligting.
	Wetenskaplike, dokter, ingenieur, laboratoriumtegnikus.
	Leerders wat daarvan hou om probleme op te los, diep te dink en onafhanklik te werk om antwoorde te vind.






	Kategorie
	Kenmerke
	Tipiese aktiwiteite
	Voorbeeldloopbane
	By wie dit pas

	Kunstig
(Skeppers)
	Kreatief, verbeeldingryk en ekspressief; verkies vryheid en oorspronklikheid bo streng reëls.
	Skilder, ontwerp, skryf, maak musiek en verhoogoptrede.
	Grafiese ontwerper, akteur, musikant, skrywer, fotograaf, modeontwerper.
	Leerders wat daarvan hou om hulself kreatief uit te druk, kreatief te dink en in buigsame, oop omgewings te werk.

	Sosiaal 
(Helpers)
	Vriendelik, ondersteunend en empaties; geniet dit om met mense te werk en verhoudings te bou.
	Bied hulp en ondersteuning, onderrig, bied mentorskap, doen vrywilligerswerk en ondersteun ander.
	Onderwyser, verpleegkundige, berader, maatskaplike werker, terapeut.
	Leerders wat daarvan hou om saam met ander  te werk, te kommunikeer en ’n positiewe verskil in mense se lewens te maak.

	Ondernemend 
(Oorreders)
	Selfversekerd, energiek en oortuigend; hou daarvan om te lei, ander te beïnvloed en besluite te neem.
	Lei projekte, debatteer, verkoop idees en bestuur spanne.
	Besigheidsbestuurder, entrepreneur, prokureur, verkoops-verteenwoordiger, politikus.
	Leerders wat daarvan hou om inisiatief te neem en ander te lei, te motiveer of te oortuig.

	Konvensioneel 
(Organiseerders)
	Georganiseerd, detail-geörienteerd en gestruktureerd; verkies duidelike reëls en ordelike stelsels.
	Beplan, organiseer inligting, bestuur rekords en volg roetines.
	Rekenmeester, kantooradministrateur, bankier, data-invoerder-klerk.
	Leerders wat hou van struktuur, en om met spesifieke detail te werk en stelsels georganiseerd en doeltreffend te hou.



Elke kategorie is uniek en daar is nie een sogenaamde "beste" kategorie nie. Elke kategorie het sy eie kenmerkende sterkpunte en bied verskillende geleenthede. Die meeste mense pas in meer as een kategorie, en jy kan jouself dus in ’n kombinasie van verskillende tipes herken. Om ’n geskikte loopbaan te kies, behels dat jy werk vind wat jou inspireer, jou sterkpunte benut en jou vervuld laat voel.

Les 2 

Identifiseer die loopbaankategorie van noodsaaklike werkers

Wat is 'n noodsaaklike werker? 
[bookmark: _Hlk225984123]Noodsaaklike werkers is mense wat noodsaaklike dienste lewer sodat die samelewing daagliks kan funksioneer. Hulle lewer basiese dienste waarop gemeenskappe staatmaak. 
Tydens noodgevalle, soos pandemies, natuurrampe of nasionale krisisse, gaan noodsaaklike werkers met hul werk voort, selfs wanneer ander tuis moet bly. Hulle speel ’n belangrike rol in die handhawing van stabiliteit en die welstand van die samelewing. Sonder hulle sou hospitale nie kan funksioneer nie, voedselvoorrade sou onderbreek word, en openbare veiligheid sou in gevaar wees.

Voorbeelde van noodsaaklike werkers:
	· Verpleegkundiges en dokters
· Polisiebeamptes
· Brandbestryders
	· Onderwysers
· Vragmotorbestuurders wat kos aflewer
· Nutsdienswerkers wat water en elektrisiteit onderhou



Noodsaaklike werkers kan in enige van die ses loopbaankategorieë val. Elke kategorie dra op sy eie manier  tot die samelewing by, hetsy deur mense te help, probleme op te los, oplossings te skep, stelsels te organiseer of spanne te lei.

Om jou eie persoonlikheid en belangstellings te verstaan, kan jou help om te bepaal watter rolle jy kan vervul wat vir die gemeenskap belangrik is. Dit beteken dat mense met verskillende belangstellings en sterkpunte almal ’n waardevolle bydrae tot die samelewing kan lewer.

Sektore waarin noodsaaklike werkers betrokke is
Noodsaaklike werkers kom in verskillende sektore voor wat die alledaagse lewe ondersteun. Hierdie dienste is noodsaaklik vir die funksionering van gemeenskappe.
	Sektor
	Voorbeelde

	Gesondheidsorg
	Dokters, verpleegkundiges en hospitaalpersoneel sorg vir siekes en beseerdes.

	Noodtoestande en openbare veiligheid
	Polisiebeamptes en brandbestryders beskerm gemeenskappe en reageer op noodgevalle.

	Voedselproduksie en 
-verspreiding
	Boere, winkelwerkers en afleweringsbestuurders verseker dat mense toegang tot kos het.

	Nutsdienste
	Werkers onderhou elektrisiteit, water, sanitasie en afvalverwydering.

	Vervoer en logistiek
	Drywers en vervoerwerkers vervoer mense en goedere.

	Onderwys
	Onderwysers en skoolpersoneel ondersteun leer en ontwikkeling.

Kategorie  Kenmerke  Tipiese aktiwiteite  Voorbeeldloopbane  By w ie dit pas  

Realisties    (Doe ners )  Prakties en fisies  aktief; geniet dit  om met  gereedskap,  masjiene en in  buitelugomgewings  te werk.  Bou, herstel werk ,  boerdery, werk met  diere en voltooi  praktiese take.  Elektrisiën,  loodgieter,  brandweerman,    haarkapper,  veearts, skoonheids - terapeut.  Leerders wat  aktiewe, praktiese  werk verkies en  daarvan hou om te  skep, herstel werk  te doen   of  in die  buite lug   te werk.  

Ondersoekend  ( D enkers )  Nuuskierig, logies  en analities; geniet  dit om idees te  verken en te  verstaan hoe dinge  werk.  Doen navorsing,  eksperimenteer,  lees, vra vrae en  ontleed inligting.  Wetenskaplike,  dokter, ingenieur,  laboratoriumtegnikus.  Leerders wat  daarvan hou om  probleme op te  los, diep te dink en  onafhanklik te  werk om  antwoorde te vind.  

     

Belangstellings:  Die  aktiwiteite,  onderwerpe of take  wat jy geniet en  gemotiveerd voel om  te doen.     Persoonlikheid:   Die  eienskappe en  denkwyses wat jou as  persoon uniek maak.      

